DA Den Europæiske Unions Tidende C 254/6

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 254/07

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Eventuelle indsigelser skal være Kommissionen i hænde senest seks måneder efter datoen for offentliggørelsen.

ENHEDSDOKUMENT

RÅDETS FORORDNING (EF) Nr. 510/2006

» « (LONGJING CHA)

EF-Nr.: CN-PDO-0005-0621-16.07.2007

BGB ( ) BOB ( X )

1. Navn:

» « (Longjing cha)

2. Medlemsstat eller tredjeland:

Kina

3. Beskrivelse af landbrugsproduktet eller fødevaren:

3.1. Produkttype:

Kategori 1.8 — Andre produkter i bilag I til traktaten

3.2. Beskrivelse af produktet med betegnelsen i punkt 1:

Longjing cha er en grøn te, der indeholder friske teblade fra tre specifikke sorter, og som er fremstillet ved en særlig proces.

Longjing cha er berømt for sine særlige kendetegn, specielt den grønne farve, rige aroma, søde eftersmag og tiltrækkende udseende.

Skema 1

Kravene vedrørende de sansemæssige egenskaber for Longjing cha i forskellige kvaliteter

Vare Special Kvalitet I Kvalitet II Kvalitet III Kvalitet IV Kvalitet V Udseende Flad, glat, symmetrisk og spids, lysegrøn og frisk, jævn, hel og solid struktur, ren Flad, glat, forholdsvis fugtig, symmetrisk, lysegrøn og forholdsvis frisk, jævn, hel, spids, ren Flad, symmetrisk, forholdsvis glat, grøn og frisk, jævn og hel, forholdsvis ren Flad, forholdsvis glat og forholdsvis symmetrisk, forholdsvis grøn og frisk forholdsvis jævn og hel, forholdsvis ren Flad med små forskelle i bladene, mørkegrøn, forholdsvis symmetrisk, let grønlige gule blade Forholdsvis flade og tynde blade, mørkegrøn, forholdsvis jævn, småstykker med blågrøn skal Aroma Vedvarende duft Forholdsvis vedvarende duft Velduftende Forholdsvis velduftende Ren Mild Smag Frisk og sød Ren og frisk Forholdsvis frisk Forholdsvis mild Forholdsvis mild Forholdsvis ren Væskefarve Lysegrøn, klar og ren Lysegrøn og klar Grøn og klar Forholdsvis grøn og klar Gulgrøn og klar Gulgrøn Udtræk af teblade Hel knop med blade, bløde, jævne, lysegrønne og klare i farven Hel knop med blade, lysegrønne og klare i farven Tebladene er næsten hele, bløde, grønne og klare Tebladene er næsten hele med bløde enkeltblade, lysegrønne og kun lidt klare Tebladene er kun lidt bløde og jævne med grønne blade, kun lidt grønne og rene Tebladene er kun lidt bløde, mindre jævne med blå blade, ganske lidt mørkegrønne Andre krav Fri for skimmel, forurening og særlig lugt Produktet bør være rent uden kunstig farvning. Det bør ikke blandes med te-fremmede stoffer. Der må ikke anvendes tilsætningsstoffer





Skema 2

Fysisk-kemiske krav

Vare Special, kvalitet I og kvalitet II Kvalitet III, IV og V Vand/(%) ≤ 6,5 7,0 Samlet askeindhold/(%) ≤ 6,5 7,0 Vandekstraktion (%) ≥ 36,0 Støv og tebladsfragmenter (%) ≤ 1,0

3.3. Råvarer:

For de sorter af tebuske, der udvælges til Longjing cha, er kravene følgende:

Te-knopper er grønne eller gulgrønne og har få eller ingen fine hår. Knopperne er slanke med tynde stilke, og vinklen mellem knopperne og bladene er lille. Buskene har mange hurtigtvoksende knopper, der kan høstes flere gange. Der er også høje standarder for den kemiske sammensætning af de friske knopper: Der bør være et højt indhold af chlorophyl i en knop med et eller to blade, som sikrer, at de tørrede blade er grønne, og de udblødte blade er lysegrønne.

3.4. Foder (kun for produkter af animalsk oprindelse):

—

3.5. Specifikke etaper af produktionen, som skal finde sted i det afgrænsede geografiske område:

Produktion og forarbejdning skal finde sted i det afgrænsede område. Forarbejdning omfatter let visning, Qingguo (ristning i varm wok), afkøling og befugtning, og endelig Huiguo (let ristning i wok).

3.6. Særlige regler vedrørende udskæring, rivning eller emballering osv.:

Tebladene bør være holdt fri for fugt og behandlet forsigtig ved transport og håndtering, således at voldsomme slag og tryk undgås.

Færdigvaren bør oplagres i et tørt lagerlokale, der er specielt indrettet til te. Den relative luftfugtighed i lagerlokalet bør være under 50 % og temperaturen ca. 5 °C. Direkte sollys, høje temperaturer og fugtighed undgås.

3.7. Specifikke mærkningsregler:

Navnet » , Longjing Cha« anføres på produktets salgsemballage sammen med navnet på dyrkningsregionen (Xihu, Qiantang eller Yuezhou). Teblade plukket og forarbejdet i Xihu-distriktet (naturområder og historiske steder i Xihu) kan mærkes »Xihu Longjing Cha«.

4. Præcis afgrænsning af det geografiske område:

Det geografiske område er Zhejiang provinsen i Kina. Produktionen og forarbejdningen af teblade finder sted i tre områder: Xihu, Qiantang og Yuezhou.

Dyrkningsområdet i Xihu omfatter Xihu distriktet (naturområder og historiske steder i Xihu), byen Hangzhou og Zhejiang provinsen.

Dyrkningsområdet i Qiantang omfatter områder (byer eller distrikter) i Xiaoshan, Binjiang, Yuhang, Fuyang, Lin’an, Tonglu, Jiande, Chun’an i byen Hangzhou.

Dyrkningsområdet i Yuezhou omfatter områder (byer eller distrikter) i Shaoxing, Yuecheng, Xinchang, Shengzhou og Zhuji, byer i amterne Shangyu, Pan’an, Dongyang og Tiantai.

Alle tre dyrkningsområder (Xihu, Qiantang og Yuezhou) er udpeget som Longjing cha-produktionsområder med de samme betingelser.

5. Tilknytning til det geografiske område:

5.1. Det geografiske områdes egenart:

Tehaverne har oftest rød eller gul jord og varianter deraf, bestående hovedsagelig af rødt lermuld, kvartært rødler, rødler og rismarkjord samt moderbjergarter, hovedsagelig granit, tuf og liparit. Jordens pH-værdi varierer mellem 4,3 og 6,5. Jorden er velegnet til dyrkningen af tebuske.

Hvad de klimatiske forhold angår, så er Longjing cha-dyrkningsområderne beliggende mellem 28° 83′ ~ 30° 57′ nordlig bredde og 118° 34′ ~ 121° 26′ østlig længde. De ligger hovedsagelig i afvandingsområderne for Qiantang- og Cao’e-floderne med mange bjerge, bakker, floder og søer. I området findes Xihu- og Qiandao-søerne og Tianmu- og Kuaiji-bjergene. Regionen har et typisk mildt subtropisk monsunklima med fire klart afgrænsede årstider. Luften er varm og fugtig, og nedbøren er tilstrækkelig. Det gennemsnitlige årlige antal solskinstimer er på mellem 1 700 og 2 100. Den årlige gennemsnitstemperatur er på 15 °C til 17 °C. Temperatursummen af dagsgennemsnit over 10 °C er mellem 4 500 °C og 5 000 °C, med en frostfri periode på 210 ~ 260 dage. Den gennemsnitlige årlige nedbørsmængde er på 1 330 mm ~ 1 570 mm med en gradvist faldende nedbørsfordeling fra sydvest til nordøst. Den gennemsnitlige årlige relative luftfugtighed er på 75 % ~ 82 %. Vegetationen består af stedsegrønne og løvfældende blandet løvskov, hovedsagelig stedsegrønne løvtræer eller løvfældende træer, med dyrkede Masson fyrretræer og bambusskove. Det ovenfor beskrevne klima fremmer akkumuleringen af smagsstoffer i Longjing cha, såsom polyfenol.

Plukning, let udtørring, QingGuo, afkøling, befugtning og HuiGuo er vigtige faser i forarbejdningen af Longjing cha.

Der gælder tre væsentlige principper for plukningen af Longjing cha: Den skal ske tidligt, forsigtigt og omhyggeligt. Der er altid lagt særlig vægt på tidspunktet for plukningen af Longjing cha. Longjing cha er også velkendt for sine delikate knopper. De hyppige plukningsrunder er et andet karakteristika. Den lette udtørring kan fjerne hovedparten af enhver stivhed i tebladene. Den kan også bringe duften af grønt græs frem, fremhæve aromaen, reducere den skarpe smag, øge aminosyreindholdet og øge friskheden. Den lette udtørring kan også forbedre kvaliteten af den ristede te ved at give ristet Longjing cha et glat og blankt udseende og en lysegrøn farve og ved at hindre sammenklumpning. Bladene får den ønskede form ved at blive rullet og snurret rundt. Ristningsprocessen foregår over fem trin: ristning-afkøling-ristning-afkøling-ristning, og der foretages også en rulning under denne proces. Håndbevægelserne under ristningen omfatter rysten, tryk, slyngning, presning i en retning, gnidning, bank, skraben, presning og formaling; dette er de »10 ristningsteknikker«. Der foregår nu også mekanisk ristning.

Longjing cha har sit navn fra oprindelsesstedet, der kommer fra »det gamle Longjing tempel«. Mange digtere og kunstmalere har tidligere henholdsvis skrevet kendte digte om og malet billeder med Longjing cha som emne/motiv inspireret af landskabet. Longjing cha kendes helt tilbage til Song dynastiet, blev anerkendt under Yuan dynastiet, berømt i Ming dynastiet og vidt udbredt i Qing dynastiet, i alt næsten 1 000 år. Denne lange historiske og kulturelle tilstedeværelse gør Longjing cha til en »national skat« med en stor økonomisk og kulturel betydning. I det sydlige Song dynasti blev Hangzhou hovedstad, hvilket yderligere fremmede teproduktionen. Te fremstillet i områderne omkring Longjing blev solgt på markedet i Yuan dynastiet. Yu Bosheng, der holdt af at drikke te, skrev et digt »Besøg i Longjing«, der handlede om tedrikning, og som viste, at datidens munke og lærde folk plejede at mødes for at drikke te og nyde det fredfyldte landskab nær Longjing, hvor det gode kildevand gav en god te.

Det var først under Ming Dynastiet, at Longjing cha fik sit store omdømme uden for templerne og fandt vej til det verdslige miljø. I Zhejiang findes der indskrifter fra kejser Jiajing's tid under Ming dynastiet, herunder »Af al den te, der produceres i Hangjun (Hangzhou og tilgrænsende områder), er der ikke noget te, der kan sammenlignes med Longjing cha, særlig de bløde knopper, der høstes inden Guyu; alle er de ædle og prestigefulde på grund af deres sjældenhed«.

5.2. Produktets egenart:

Longjing cha er karakteriseret ved sin grønne farve, rige aroma, sødlige eftersmag og det flade, glatte og symmetriske udseende.

5.3. Årsagssammenhængen mellem det geografiske område og produktets særlige egenskaber, omdømme eller andre kendetegn:

Dyrkningsområderne ligger hovedsagelig i Qiantang- og Cao’e-flodbækkenerne med mange bjerge, bakker, floder og søer. I området findes Xihu- og Qiandao-søerne og Tianmu- og Kuaiji-bjergene. Områderne har et typisk mildt subtropisk monsunklima med fire klart afgrænsede årstider. Luften er varm og fugtig, og nedbøren er rigelig. Alt dette skaber gode naturlige betingelser, hvor en optimal kombination af klima, jord, vand og vegetation giver et godt vækstgrundlag for tebuske. Disse skaber et godt og stabilt økologisk miljø for den fysiologiske proces og ana- og katabolismen for knopper og blade, hvilket er fremmende for dannelsen og akkumuleringen af nitrogenforbindelser, herunder aminosyrer og aromastoffer. Viden om plukning, let udtørring, QingGuo, afkøling, befugtning og HuiGuo er vigtige elementer i forarbejdningen af Longjing cha.

Kombinationen af disse elementer er bestemmende for kvaliteten af Longjing cha og teens aromatiske og rene smag, og ethvert af disse elementer bidrager til Longjing cha's unikke egenskaber.

Henvisning til offentliggørelsen af varespecifikationen:

GD AGRI sørger herfor.

(1) EUT L 93 af 31.3.2006, s. 12.